คำสั่งศูนย์อำนวยการแก้ไขสถานการณ์ฉุกเฉินคำสั่งศูนย์อำนวยการแก้ไขสถานการณ์ฉุกเฉินที่ ๗๘/๒๕๕๓เรื่องให้บุคคลมารายงานตัวเพื่อให้ถ้อยคำเกี่ยวกับธุรกรรมที่ต้องสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินและให้สถาบันการเงินหรือนิติบุคคลกระทำการหรือมิให้กระทำการเกี่ยวกับธุรกรรมทางการเงินหรือการดำเนินการเกี่ยวกับทรัพย์สินของบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศและความปลอดภัยของประชาชน[๑] ตามที่ได้มีคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ ลงวันที่ ๑๖ พฤษภาคม ๒๕๕๓ และที่แก้ไขเพิ่มเติมฉบับต่าง ๆ เรื่องห้ามมิให้กระทำการใด ๆ หรือสั่งให้กระทำการใด ๆ เกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศ และความปลอดภัยของประชาชน โดยกำหนดห้ามมิให้สถาบันการเงินตามกฎหมายว่าด้วยธุรกิจสถาบันการเงินธนาคารตามที่ได้มีกฎหมายจัดตั้งขึ้นโดยเฉพาะบริษัทหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์บริษัทประกันชีวิตตามกฎหมายว่าด้วยการประกันชีวิต และบริษัทประกันวินาศภัยตามกฎหมายว่าด้วยการประกันวินาศภัยและสหกรณ์ตามกฎหมายว่าด้วยสหกรณ์นิติบุคคลที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศตามกฎหมายว่าด้วยการควบคุมการแลกเปลี่ยนเงินและนิติบุคคลที่ได้รับอนุญาตให้บริการโอนเงินทางอิเล็กทรอนิกส์ทำนิติกรรมสัญญาหรือดำเนินการใดๆ ทางการเงิน ทางธุรกิจหรือดำเนินการเกี่ยวกับทรัพย์สินของบุคคลหรือนิติบุคคลตามบัญชีรายชื่อแนบท้ายคำสั่งดังกล่าวและให้ส่งข้อมูลเกี่ยวกับการทำธุรกรรมของบุคคลหรือนิติบุคคลมายังหัวหน้าผู้รับผิดชอบในการแก้ไขสถานการณ์ฉุกเฉินภายในระยะเวลาที่กำหนดนั้นจากการรวบรวมและวิเคราะห์ข้อมูลเกี่ยวกับการทำธุรกรรมของบุคคลหรือนิติบุคคลตามบัญชีรายชื่อแนบท้ายคำสั่งศูนย์อำนวยการแก้ไขสถานการณ์ฉุกเฉินดังกล่าวพบว่ามีธุรกรรมทางการเงินที่ต้องสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินดังนั้นเพื่อเปิดโอกาสให้บุคคลหรือนิติบุคคลตามบัญชีรายชื่อแนบท้ายคำสั่งฉบับนี้ได้มีโอกาสชี้แจงแสดงหลักฐานพิสูจน์ข้อสงสัยและเพื่อให้การดำเนินการตามคำสั่งดังกล่าวของสถาบันการเงินและนิติบุคคลที่เกี่ยวข้องเป็นไปด้วยความรอบคอบเรียบร้อย เท่าที่จำเป็นแก่การรักษาความมั่นคงของรัฐ ความปลอดภัยของประเทศและความปลอดภัยของประชาชน อาศัยอำนาจตามข้อ ๒ และข้อ ๖ ของประกาศตามมาตรา ๑๑แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ลงวันที่ ๗ เมษายนพ.ศ. ๒๕๕๓ ประกอบกับคำสั่งนายกรัฐมนตรี ที่ พิเศษ ๙๓/๒๕๕๓ เรื่อง แต่งตั้งผู้กำกับการปฏิบัติงานหัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง (เพิ่มเติม)ลงวันที่ ๑๖ เมษายน พ.ศ. ๒๕๕๓ จึงมีคำสั่ง ดังต่อไปนี้ข้อ๑ ให้บุคคลหรือนิติบุคคลตามบัญชีรายชื่อแนบท้ายคำสั่งนี้มารายงานตัวต่อคณะพนักงานสอบสวนคดีพิเศษเพื่อให้ถ้อยคำและส่งมอบเอกสารหรือหลักฐานใดที่เกี่ยวกับการทำธุรกรรมอันต้องสงสัยของตนภายในวันที่๓๑ กรกฎาคม ๒๕๕๓ ทั้งนี้ ตามวัน เวลาและสถานที่ซึ่งคณะพนักงานสอบสวนคดีพิเศษจะแจ้งให้ทราบต่อไปข้อ๒ ให้สถาบันการเงินและนิติบุคคลซึ่งมีหน้าที่ต้องปฏิบัติให้เป็นไปตามคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ ลงวันที่ ๑๖ พฤษภาคม ๒๕๕๓ และที่แก้ไขเพิ่มเติมฉบับต่าง ๆว่าด้วยเรื่อง ห้ามมิให้กระทำการใด ๆ หรือสั่งให้กระทำการใด ๆ เกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐ ความปลอดภัยของประเทศและความปลอดภัยของประชาชนดำเนินการ ดังนี้(๑)ทำธุรกรรมกับบุคคลหรือนิติบุคคลและผู้ได้รับผลประโยชน์จนถึงทอดสุดท้ายตามบัญชีรายชื่อแนบท้ายคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ ลงวันที่ ๑๖ พฤษภาคม ๒๕๕๓ และที่แก้ไขเพิ่มเติมฉบับต่าง ๆ ได้ตามปกติเว้นแต่บุคคลหรือนิติบุคคลตามบัญชีรายชื่อแนบท้ายคำสั่งนี้(๒)จัดเตรียมและนำส่งข้อมูลเกี่ยวกับการทำธุรกรรมของบุคคลหรือนิติบุคคลตามบัญชีรายชื่อแนบท้ายคำสั่งนี้เมื่อได้รับการแจ้งจากคณะพนักงานสอบสวนคดีพิเศษ(๓)หากพบว่าการทำธุรกรรมของบุคคลหรือนิติบุคคลและผู้ได้รับผลประโยชน์จนถึงทอดสุดท้ายหรือผู้ซึ่งเกี่ยวข้องหรือเคยเกี่ยวข้องสัมพันธ์กับบุคคลหรือนิติบุคคลตามบัญชีรายชื่อแนบท้ายคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ ลงวันที่ ๑๖ พฤษภาคม ๒๕๕๓ และที่แก้ไขเพิ่มเติมฉบับต่าง ๆว่าด้วยเรื่อง ห้ามมิให้กระทำการใด ๆ หรือสั่งให้กระทำการใด ๆเกี่ยวกับการทำธุรกรรมทางการเงิน หรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐ ความปลอดภัยของประเทศและความปลอดภัยของประชาชนนั้นเป็นการทำธุรกรรมที่มีความสลับซับซ้อนขาดความเป็นไปได้ทางเศรษฐกิจมีขนาดใหญ่ผิดปกติมีเหตุอันควรสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินหรือไม่ทราบวัตถุประสงค์ในการทำธุรกรรมที่แน่ชัดให้ระงับการทำธุรกรรมนั้นทันทีแล้วแจ้งส่งข้อมูลเกี่ยวกับการทำธุรกรรมดังกล่าวมายังหัวหน้าผู้รับผิดชอบในการแก้ไขสถานการณ์ฉุกเฉินภายในยี่สิบสี่ชั่วโมงนับแต่วันที่มีการทำธุรกรรมในลักษณะดังกล่าว(๔)นำส่งข้อมูลเกี่ยวกับการทำธุรกรรมของผู้ได้รับประโยชน์จนถึงทอดสุดท้ายของบุคคลหรือนิติบุคคลตามบัญชีรายชื่อแนบท้ายคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ ลงวันที่ ๑๖ พฤษภาคม ๒๕๕๓ และที่แก้ไขเพิ่มเติมฉบับต่าง ๆว่าด้วยเรื่อง ห้ามมิให้กระทำการใด ๆ หรือสั่งให้กระทำการใด ๆเกี่ยวกับการทำธุรกรรมทางการเงิน หรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศและความปลอดภัยของประชาชน ซึ่งได้กระทำขึ้นระหว่างวันที่ ๑กันยายน ๒๕๕๒ จนถึงวันที่ ๓๑ พฤษภาคม ๒๕๕๓มายังหัวหน้าผู้รับผิดชอบในการแก้ไขสถานการณ์ฉุกเฉิน ภายในวันที่ ๓๐ มิถุนายน ๒๕๕๓ทั้งนี้หากข้อมูลเกี่ยวกับการทำธุรกรรมดังกล่าวสามารถจัดทำในรูปแบบอิเล็กทรอนิกส์ก็ให้ส่งเป็นข้อมูลอิเล็กทรอนิกส์ในรูปแบบExcel Fileโดยบันทึกลงในสื่อบรรจุข้อมูลแล้วนำส่งมายังหัวหน้าผู้รับผิดชอบในการแก้ไขสถานการณ์ฉุกเฉินภายในกำหนดเวลาดังกล่าวด้วยข้อ๓ ผู้ใดฝ่าฝืนคำสั่งนี้ต้องระวางโทษจำคุกไม่เกินสองปีหรือปรับไม่เกินสี่หมื่นบาท หรือทั้งจำทั้งปรับตามมาตรา ๑๘แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ทั้งนี้ตั้งแต่บัดนี้เป็นต้นไปสั่ง ณ วันที่ ๒๑มิถุนายน พ.ศ. ๒๕๕๓พลเอก อนุพงษ์ เผ่าจินดาหัวหน้าผู้รับผิดชอบในการแก้ไขสถานการณ์ฉุกเฉิน[เอกสารแนบท้าย]๑. บัญชีรายชื่อบุคคลแนบท้ายคำสั่งศูนย์อำนวยการแก้ไขสถานการณ์ฉุกเฉินที่ ๗๘/๒๕๕๓ ลงวันที่ ๒๑ มิถุนายน ๒๕๕๓(ดูข้อมูลจากภาพกฎหมาย)ปริยานุช/จัดทำ๓๐ มิถุนายน ๒๕๕๓นันท์นภัสร์/ตรวจ๓๐ มิถุนายน ๒๕๕๓ศิรวัชร์/ปรับปรุง๒๓ พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๗๙ ง/หน้า ๑๐๕/๒๕ มิถุนายน ๒๕๕๓